ประจำเดื ประจำเดือนหมดตั้งแต่วันที่ 15 ของเดือนพฤศจิกายนหลังวันที่ 15 มาจนถึงวันที่ 21 เดือนพฤศจิกายนมีเพศสัมพันธ์กับแฟนหลังจากมีเพศสัมพันธ์กับแฟนแล้วมีเลือดออกหลังคล้ายประจำเดือนแต่มาในปริมาณน้อย มาหลังมีเพศสัมพันธ์เสร็จประมาณสัก2 ชม. ครั้งนี้เป็นครั้งที่สองที่มีเลือดออก โดยท่าที่มีอะไรกับแฟนก็เป็นเรื่องปกติแต่ว่ามันจะมีหนึ่งที่เป็นหันหลังทำท่านี้ทีไรมีเลือดออกหลังประจำเดือนทุกทีเลยไม่ทราบว่าเป็นเพราะสาเหตุอะไรค่ะ หรือว่าสอดใส่ลึกเกินไปค่ะ
สวัสดีค่ะ หากประจำเดือนมาเป็นปกติ และได้หมดไปแล้ว ต่อมามีเพศสัมพันธ์ แล้วมีเลือดออก อาจเกิดจาก1.การมีเพศสัมพันธ์ที่รุนแรง หรือใช้ท่าแปลกๆ อาจมีผลทำให้เยื่อบุช่องคลอดเกิดการฉีกขาดเล็กน้อยได้ ซึ่งเลือดที่ออกมักมีปริมาณไม่มาก ไหลแบบซึมๆ และจะค่อยๆ หยุดไหลได้เองภายในไม่กี่วัน2. มีการติดเชื้อที่ปากมดลูก หรือในมดลูก แต่มักมีตกขาวที่ผิดปกติ และปวดท้องน้อย รวมถึงเจ็บเวลามีเพศสัมพันธ์ หรือปัสสาวะผิดปกติร่วมด้วย3. มีติ่งเนื้อที่ปากมดลูก4. มะเร็งปากมดลูก แต่มักมีอาการเลือดออกกะปริดกะปรอย ตกขาวมีเลือดปนร่วมด้วยหากยังคงมีเลือดออกทึกครั้งหลังจากมีเพศสัมพันธ์ แม้จะมีแบบธรรมดาก็ตาม หรือมีเลือดออกแบบกะปริดกะปรอยมาอีกเรื่อยๆ หรือมีปวดท้องน้อย มีตกขาวที่ผิดปกติร่วมด้วย ก็ควรไปพบแพทย์เพื่อตรวจหาสาเหตุค่ะ